Су ресурстарын пайдалану: Ұлттық есеп жарияланады
"Су ресурстарын пайдалану: Ұлттық есеп жарияланады" | "https://abai.kz/post/191080"
TITLE: Су ресурстарын пайдалану: Ұлттық есеп жарияланады
URL: https://abai.kz/post/191080
META: "Су ресурстарын пайдалану: Ұлттық есеп жарияланады" | "https://abai.kz/post/191080"
DATE: 25.11.2024
AUTHOR(s): Abai.kz
TOTAL WORDS: 152
TEXT: Су саласында ашықтықты қамтамасыз ету мақсатында Су ресурстары және ирригация министрлігі жыл сайын өз сайтында Қазақстанның су ресурстарын пайдалану туралы Ұлттық ақпараттық есеп жариялайтын болады. Жаңа Су кодексінің жобасында аталған норма қарастырылған. Ұлттық есеп - бұл еліміздің су қорының жай-күйі, қорғалуы және пайдаланылуы туралы өткен күнтізбелік жылға талдамалық есеп. Онда негізгі өзендердің сулылығы туралы мәлімет, су шаруашылығы бассейндері, өңірлер мен экономиканың салалары бөлінісінде су пайдалануды талдау, су шаруашылығы және гидротехникалық құрылыстардың, оның ішінде мемлекетаралық құрылыстардың саны мен жай-күйі туралы ақпарат көрсетіледі. Сондай-ақ, құжатта су қорын қорғау бойынша іске асырылған іс-шаралар, инвестициялық жобаларды іске асыру және заманауи технологияларды енгізу туралы мәліметтер жазылады. «Жаңа Су кодексінің жобасына сәйкес, орталық мемлекеттік және жергілікті атқарушы органдар есепті жылдан кейін 1 наурызға дейін есеп беру үшін ақпарат дайындауы тиіс. Ұлттық есеп 1 мамырдан кешіктірілмей жариялануы керек. Бұл Қазақстанның су ресурстарын басқару мен пайдаланудың ашықтығын қамтамасыз етеді», - деді Су ресурстары және ирригация бірінші вице-министрі Болат Бекнияз. Abai.kz
